2020. gada 7. aprīlī Noteikumi Nr. 186

Rīgā (prot. Nr. 22 34. §)

**Grozījumi Ministru kabineta 2009. gada 15. septembra noteikumos Nr. 1065** **"Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai"**

Izdoti saskaņā ar

Attīstības finanšu institūcijas

likuma 12. panta ceturto daļu

Izdarīt Ministru kabineta 2009. gada 15. septembra noteikumos Nr. 1065 "Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai" (Latvijas Vēstnesis, 2009, 154. nr.; 2010, 162. nr.; 2012, 49. nr.; 2013, 246. nr.; 2014, 149., 255. nr.; 2015, 202. nr.; 2016, 92. nr.; 2017, 201. nr.; 2019, 124. nr.) šādus grozījumus:

1. Aizstāt 5. punkta ievaddaļā skaitli "202 047 797,11" ar skaitli "204 047 797,11".
2. Papildināt noteikumus ar 5.3. apakšpunktu šādā redakcijā:

"5.3.  2 000 000 *euro* šo noteikumu III2 nodaļā minēto aizdevumu finansēšanai un pirmo zaudējumu segšanai. Finansējuma avots ir Latvijas un Šveices sadarbības programmas individuālā projekta "Mikrokreditēšanas programma" atmaksu publiskā finansējuma daļa."

1. Izteikt 6. punktu šādā redakcijā:

"6. Aizdevuma līgumu noslēgšanas beigu termiņš ir termiņš, kas noteikts:

6.1. Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. 1407/2013) 7. panta 4. punktā un 8. pantā;

6.2. Komisijas 2013. gada 18. decembra Regulas (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. 1408/2013) 7. panta 4. punktā un 8. pantā;

6.3. Komisijas 2014. gada 27. jūnija Regulas (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) (turpmāk – Komisijas regula Nr. 717/2014) 7. panta 4. punktā un 8. pantā."

1. Izteikt 11.5. apakšpunktu šādā redakcijā:

"11.5. operācijām ar nekustamo īpašumu (NACE 2. red. L sadaļas "Operācijas ar nekustamo īpašumu" grupa 68.1 "Sava nekustama īpašuma pirkšana un pārdošana" un grupa 68.31 "Starpniecība darbībā ar nekustamo īpašumu");".

1. Papildināt noteikumus ar 11.8. apakšpunktu šādā redakcijā:

"11.8. tā nekustamā īpašuma attīstīšanai, kas Nekustamā īpašuma valsts kadastra informācijas sistēmā reģistrējams kā dzīvojamā māja vai daudzdzīvokļu māja."

1. Izteikt 12.1 punktu šādā redakcijā:

"12.1 Šo noteikumu 11.4. un 11.5. apakšpunktā minētie nozaru ierobežojumi neattiecas uz šo noteikumu III1 un III2 nodaļā minētajiem aizdevumiem."

1. Aizstāt 14.1. apakšpunktā vārdus un skaitļus "Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. 1407/2013)" ar vārdiem un skaitļiem "Komisijas regulu Nr. 1407/2013".
2. Aizstāt 15.1. apakšpunktā vārdus un skaitļus "Komisijas 2013. gada 18. decembra Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē" (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. 1408/2013)" ar vārdiem un skaitļiem "Komisijas regulu Nr. 1408/2013".
3. Aizstāt 15.11. apakšpunktā vārdus un skaitļus "Komisijas 2014. gada 27. jūnija Regulu (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) (turpmāk – Komisijas regula Nr. 717/2014)" ar vārdiem un skaitļiem "Komisijas regulu Nr. 717/2014".
4. Papildināt noteikumus ar III2 nodaļu šādā redakcijā:

"**III2. Aizdevumi energoefektivitātes pakalpojuma sniedzēju naudas plūsmas iegādei**

30.12Aizdevumi ir paredzēti nākotnes naudas plūsmu iegādei (turpmāk – finanšu pakalpojumi) no energoefektivitātes pakalpojuma sniedzēja, kas:

30.121. pakalpojumu ir sniedzis Latvijas Republikas teritorijā un par to ir noslēdzis energoefektivitātes pakalpojuma līgumu ar energoefektivitātes pakalpojuma saņēmēju;

30.122. ir noslēdzis līgumu par plānoto energoefektivitātes paaugstināšanas pasākumu kvalitāti ar saimnieciskās darbības veicēju, kas nodrošina finanšu pakalpojumu.

30.13 Aizdevumus var piešķirt ne vairāk kā 2 000 000 *euro* apmērā.

30.14 Aizdevumu sniedz šo noteikumu 7.2. apakšpunktā minētajiem saimnieciskās darbības veicējiem kā *de minimis* atbalstu saskaņā ar Komisijas regulu Nr. 1407/2013 un nepiešķir nozarēm un darbībām, kas noteiktas Komisijas regulas Nr. 1407/2013 1. pantā.

30.15 Lai saņemtu aizdevumu, saimnieciskās darbības veicējs iesniedz aizdevuma pieteikumu, kurā ietverts biznesa projekta apraksts, kā arī cita sabiedrības "Altum" norādītā informācija.

30.16 Sabiedrība "Altum" pieņem lēmumu par aizdevuma piešķiršanu, pamatojoties uz saimnieciskās darbības veicēja iesniegtajiem šo noteikumu 30.15 punktā minētajiem dokumentiem, finansējot tikai tādas darbības, kuras sabiedrība "Altum" ir atzinusi par ekonomiski dzīvotspējīgām. Sabiedrība "Altum" izvērtē saimnieciskās darbības veicēja biznesa idejas potenciālu un ilgtspēju, tās īstenošanai nepieciešamo līdzfinansējumu, nodrošinājuma pietiekamību un likviditāti, saimnieciskās darbības veicēja esošo un nākotnes finanšu situāciju, zināšanu un pieredzes atbilstību, kā arī analizē identificētos uzņēmējdarbības riskus un citus aizdevuma kvalitātes faktorus, lai piemērotu pamatotu finanšu pakalpojuma līdzfinansējuma un nodrošinājuma koeficienta attiecību.

30.17 Saimnieciskās darbības veicējs nodrošina līdzfinansējumu vismaz 10 % apmērā no finanšu pakalpojuma izmaksām, izmantojot pašu līdzekļus vai ārējo

finansējumu, par ko nav saņemts nekāds publiskais atbalsts, tai skaitā *de minimis* atbalsts.

30.18 Aizdevuma maksimālais termiņš ir 20 gadi.

30.19 Aizdevumam var piemērot pamatsummas atmaksas atlikto termiņu.

30.20 Aizdevuma pamatsummu sāk atmaksāt, ja pirms aizdevuma atmaksas termiņa beigām ir atlikusi ne mazāk kā viena ceturtdaļa no kopējā aizdevuma termiņa.

30.21 Aizdevums nepārsniedz 45 % no finanšu pakalpojuma izmaksām.

30.22 Piešķirot aizdevumu saimnieciskās darbības veicējam, *de minimis* atbalsta kopējā summa viena vienota uzņēmuma līmenī nedrīkst pārsniegt Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 3. panta 2. punktā noteikto apmēru."

1. Izteikt 32.1. apakšpunktu šādā redakcijā:

"32.1. šo noteikumu II nodaļā, 21. punktā, III1 un III2 nodaļā, saimnieciskās darbības veicējs sabiedrībā "Altum" iesniedz informāciju par saimnieciskās darbības veicēja iepriekš saņemto *de minimis* atbalstu, ievērojot normatīvos aktus par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem."

1. Izteikt 37. punktu šādā redakcijā:

"37. Sabiedrība "Altum" atbalsta uzskaiti veic saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem. Viens vienots uzņēmums atbilst Komisijas regulas Nr. 1407/2013 2. panta 2. punktā minētajiem nosacījumiem."

1. Papildināt V nodaļu ar 37.4 punktu šādā redakcijā:

"37.4 Ja iesniedzējs ir pārkāpis Komisijas regulas Nr. 1407/2013, Komisijas regulas Nr. 717/2014 vai Komisijas regulas Nr. 1408/2013 prasības, iesniedzējam ir pienākums atmaksāt atbalsta sniedzējam visu projekta ietvaros saņemto valsts atbalstu, kas piešķirts saskaņā ar attiecīgo regulu, kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr.794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi."

Ministru prezidents A. K. Kariņš

Ekonomikas ministrs J. Vitenbergs